**ADÁSVÉTELI SZERZŐDÉS TERVEZET**

amely létrejött egyrészről **Székesfehérvár Megyei Jogú Város Önkormányzata** (székhely: 8000 Székesfehérvár, Városház tér 1., KSH szám: 15726999-8411-321-07, adószám: 15726999-2-07, Törzsszám: 726995, fizetési számla száma: 12023008-00153647-01300008 Raiffeisen Bank Zrt., képviseli Dr. Cser-Palkovics András polgármester) mint vevő - továbbiakban: **Vevő** -

másrészről **…………..** (székhely: ……….., cégjegyzékszám: ……….., adószám: ……….., fizetési számla száma: ………… … Bank …, KSH-szám:……………., képviseli: …….) mint eladó - továbbiakban: **Eladó**;jelen szerződést kötő felek a továbbiakban együttesen: **Felek** - között az alulírott helyen és időben az alábbi feltételekkel:

**I.**

**Bevezetés**

1. A székesfehérvári stadionrekonstrukciós program megvalósításához, valamint a székesfehérvári Sóstó Természetvédelmi Terület és Vidámparki csónakázótó rehabilitációjához szükséges intézkedésekről szóló 1285/2015. (IV.30.) Korm. határozat (továbbiakban: Kormányhatározat) 3. pontjában egyetértett a Kormány a székesfehérvári Sóstó Természetvédelmi Terület és Vidámparki csónakázótó rehabilitációjával.

Jelen vállalkozási szerződés keretében megvalósuló feladatok ellenértéke a Kormányhatározat alapján vissza nem térítendő központi költségvetési támogatásból rendelkezésre áll.

**A szerződés alapja** Székesfehérvár Megyei Jogú Város Önkormányzat Közgyűlésének …./2017. (…)számú határozata.

1. Jelen adásvételi szerződés Vevőnek a szerződés tárgyára vonatkozóan lefolytatott, KÉ-17668/2017. iktatószámú, **„Székesfehérvári Sóstó Természetvédelmi Terület és Vidámparki csónakázótó rehabilitációja keretén belül a tavak fenntartásához úszó munkagép beszerzése”** tárgyú, a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés a) pontja szerinti a Kbt. 117. §-ban meghatározott módon, szabadon kialakított hirdetmény közzétételével induló tárgyalásos közbeszerzési eljárás eredményeképpen jött létre Felek között. Ennek megfelelően az alább felsorolt dokumentumok a szerződéssel együtt értelmezendőek, azzal együtt olvasandók:
   1. Vevőnek a szerződés tárgyát képező közbeszerzésére vonatkozó 2017. december 04. napján feladott KÉ-17668/2017. iktató számú eljárást megindító felhívása-,
   2. Vevő teljes dokumentációja ,
   3. Vevő 2017. …… …. napján és 2017. …… …. napján kelt kiegészítő tájékoztatásai,
   4. Eladó 2017. …….. …. napján felbontott ajánlata és 2017. …….. …. napján felbontott végleges ajánlata - továbbiakban: **Ajánlat**.

Felek rögzítik, hogy jelen pontban meghatározott dokumentumok fizikailag nem kerülnek csatolásra jelen szerződéshez, de azok tartalma Felek számára teljes körűen ismert és kötelező.

3. Eladó nyilatkozik, hogy a vételárát az I/2. pontban részletesen felsorolt - általa ismert - dokumentumok együttes figyelembevételével alakította ki.

**II.**

**Adásvétel tárgya, hatálya, a teljesítés helye, ideje, műszaki tartalom és mennyiség**

1. **Jelen adásvételi szerződés alapján Eladó köteles**

1.1.avizes élőhelyek fenntartásához használatos1 db …. megnevezésű ( név vagy betű- és számjel) „gyári”,új, **kifogástalan műszaki állapotú** úszó munkagép - a továbbiakban: Úszó munkagép-, valamint az Úszó munkagép szállítására alkalmas, közúton vontatható szállító eszköz - továbbiakban: Szállító eszköz - beszerzésére,

1.2. a Szállító eszköz forgalomba helyezésével – ide értve Vevő tulajdonszerzésének nyilvántartásba vételét is - kapcsolatos eljárást lefolytatására,

1.3. az Úszó munkagép és a Szállító eszköz teljesítési helyre történő leszállítására,

1.4. az Úszó munkagép üzembe helyezésével és nyilvántartásba (lajstrom) vételével - ideértve Vevő tulajdonszerzésének bejegyeztetését is - kapcsolatos eljárást lefolytatására a Budapest Főváros Kormányhivatala előtt,

1.5. az Úszó munkagép üzembe helyezésére és az alkalmazásáról való tájékoztatás megadására,

**-** a továbbiakban valamennyi feladat együtt: **Szállítás** - a jelen szerződés I.2. pontjában meghatározott dokumentumokban részletesen meghatározott követelmények szerint, Vevő pedig köteles a vételár megfizetésére.

Felek tudomásul veszik, miszerint az Úszó munkagép üzembe helyezésére kizárólag az 1.4. pontban leírt eljárás lefolytatását követően kerülhet sor.

1. **Teljesítés helye**: 8000 Székesfehérvár, Palotavárosi tavak, Székesfehérvár, belterület : 5937 és 5934/2 hrsz.-ok.
2. **Teljesítési határidő:** Eladó **jelen szerződés teljeskörű aláírásától számított 90 napon belül** köteles teljesíteni. Eladó előteljesítésre jogosult. Az Eladó köteles a Vevőt a teljesítés idejéről a teljesítést legalább öt munkanappal megelőzően írásban értesíteni.
3. A Szállítás műszaki tartalmát, mennyiségét az I.2/ pontban meghatározott dokumentumok tartalmazzák.

5. A teljesítés helyére történő szállítás költségei az eladót terhelik.

6. Eladó köteles az Úszó munkagépreésa hozzá tartozó felszerelésekre, valamint a Szállító eszközre vonatkozóan minden okmányt (kezelési utasítás, használati útmutató, garanciakönyv forgalmi engedély) magyar nyelven a teljesítés helyén a teljesítés időpontjában a Vevő rendelkezésére bocsátani.

7. Eladó tájékoztatja a Vevőt, hogy az Úszó munkagépre és a hozzá tartozó felszerelésre, valamint a Szállító eszközre …. hónap jótállást vállal a 12 hónapos gyártói garancián felül.

8. Eladó kijelenti, hogy az Úszó munkagépmegfelel az úszólétesítmények lajstromozásáról szóló 198/2000. (XI.29.) Korm. rendeletben meghatározott - a jelen szerződés megkötésének időpontjában hatályos - nyilvántartásba vételi követelményeknek.

9. Felek rögzítik, hogy a Szállítás jelen szerződés 1.1.-1.5. pontjában foglaltak szerinti maradéktalan teljesítéséről átadás-átvételi jegyzőkönyvet vesznek fel.

A X.2. pontban megjelölt átvételre jogosult - a továbbiakban: Átvételre jogosult – az átadás-átvételi jegyzőkönyv aláírásával igazolja, hogy a Szállítás szerződésszerűen megtörtént.

Az Átvételre jogosult az **átadás-átvételkor észlelhető hibára hivatkozással** a hibás Úszó munkagép, valamint a Szállító eszköz átvételét megtagadhatja, és a Vevő választhat a hibás teljesítés jogkövetkezményeinek alkalmazása között.

A Ptk. 6:247. § (3) bekezdése értelmében az átvétel nem tagadható meg olyan jelentéktelen hibák, hiányok miatt, amelyek kijavítása vagy pótlása nem akadályozza a rendeltetésszerű és biztonságos használatot. Az átvétel ugyanakkor nem jelent semmilyen joglemondást a Vevő részéről.

10. Felek rögzítik, hogy az Átvételre jogosult **már az Úszó munkagép és a Szállító eszköz leszállítása során** is jogosult a szerződésszerű teljesítést ellenőrizni és amennyiben a leszállított Úszó munkagép, illetve Szállító eszköz hibás, hiányos, az Úszó munkagép az üzembe helyezésre nyilvánvaló módon alkalmatlan, úgy az Átvételre jogosult kérheti az Eladót az Úszó munkagép, illetve a hozzá tartozó felszerelés, valamint a Szállító eszköz kicserélésére.

11. Felek megállapodnak abban, hogy amennyiben Eladó a II/3. pontban meghatározott teljesítési határidőt olyan okból, amelyért felelős elmulasztja, köteles a szerződés teljesítésére és a Vevő részére késedelmikötbér fizetésére. A késedelmi kötbér napi mértéke nettó ……,- Ft ( a nettó Vételár 0,4 %). A késedelmi kötbért Vevőa teljesítési határidő eredménytelen elteltét követő naptól az Eladó teljesítése napjáig számítja fel Eladónak. Vevő legfeljebb 30 kötbérterhes napra vonatkozó késedelmi kötbért érvényesít és jogosult a szerződést azonnali hatállyal felmondani vagy elállni és kártérítést követelni, amennyiben a késedelmi kötbér összege eléri a 30 kötbérterhes napnak megfelelő, azaz a nettó ……,- forintot ( a nettó Vételár 12 %-a ). Vevő jogosult a késedelmi kötbért a számlából visszatartani.

12. Felek jelen szerződés aláírásával, közösen kérik a Budapest Főváros Kormányhivatalát, hogy az Úszó munkagép tulajdonjogát Vevő részére jegyezze be a nyilvántartásba (lajstromba), adásvétel jogcímén.

Eladó tudomásul veszi, hogy amennyiben az Úszó munkagép hibás, az üzembe helyezésre nyilvánvalóan alkalmatlan és Vevő él jelen szerződés II. 9. vagy 10. pontjában meghatározott jogával, úgy a már lajstromba vett munkagép törlésével, illetve az új munkagép nyilvántartásba vételével kapcsolatos valamennyi feladat és költség az Eladót terheli.

**III.**

**Vételár**

1. Eladó a **Szállítás** teljesítésért - ide nem értve az 1.1. pontban meghatározott díjat - nettó …. Ft+ÁFA, azaz nettó….. forint+ÁFA, mindösszesen bruttó …. Ft, azaz bruttó….. forint díjazásra jogosult.

1.1. Eladó jogosult továbbá az Úszó munkagép **üzembe és nyilvántartásba (lajstromba) vételével**, valamint a **Szállító eszköz forgalomba helyezésével kapcsolatos eljárás** során felmerülő valamennyi adó, díj és költség megtérítésére melyből:

- általános forgalmi adó mentes tételek összesen nettó … Ft, azaz nettó … forint,

- általános forgalmi adót tartalmazó tételek összesen nettó … Ft+ ÁFA, azaz nettó …. forint + ÁFA, azaz bruttó …Ft, azaz bruttó….. forint.

Jelen szerződés III. 1. és 1.1. pontja szerinti díjak együtt: **Vételár**.

1. Felek rögzítik, hogy a Vételár tartalmazza az Eladónak jelen szerződés teljesítésével kapcsolatban felmerül minden díját és költségét. Ezen felül Eladó további díjfizetésre és költségtérítésre semmilyen jogcímen nem jogosult.
2. Felek rögzítik, hogy Vevő előleget nem biztosít.

**IV.**

**A számlák kiegyenlítése**

1. Felek rögzítik, hogy az Eladó a Vevő által kiállított teljesítésigazolás - továbbiakban: **Teljesítésigazolás** – birtokában jogosult a számla benyújtására, az alábbiak szerint:

Felek rögzítik, hogy jelen szerződés II./1.1. - 1.5 pontjában rögzített feladatok maradéktalan teljesítését követően Eladó jogosult számlát kiállítani a III./1. és III./1.1 pontban rögzített összegekről, akként, miszerint Eladó a számlán köteles az ÁFÁ-s és nem ÁFÁ-s tételeket külön szerepeltetni.

2. A Teljesítésigazolást a teljesítésigazoló valamennyi feladat hiánytalan és szerződésszerű teljesítése esetén, valamint a szerződésben rögzített valamennyi egyéb feltétel teljesítése esetén állítja ki, az átadás-átvételi jegyzőkönyv aláírásától számított 5 napon belül.

3. Eladó a számlát a Teljesítésigazolás kiadását követő 15 napon belül jogosult kiállítani.

1. A számla banki átutalással kerül kiegyenlítésre, a számla kézhezvételét követő 30 napon belül a Ptk. 6:130. § (1)-(2) bekezdésében és az adózás rendjéről szóló 2003. évi XCII. törvény - továbbiakban: Art. - 36/A. §-ában foglaltak betartásával. *A külföldi adóilletőségű Szállító köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Szállítóra vonatkozó adatokat az országok közötti jogsegély igénybevétele nélkül.*
2. Eladó kijelenti, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontjai szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak.

**V.**

**Szerződés teljesítése**

1. A Felek megállapodnak, hogy az Eladó köteles a Vevőnek az Eladó által szolgáltatott, az Úszó munkagép és a Szállító eszközhasználatához, üzemben tartásához, illetve a berendezések kezeléséhez szükséges teljes körű tájékoztatást megadni, illetve nyilvántartásba vétel céljából hatósági ügyintézést elvégezni.
2. Eladó feladata az Úszó munkagépbeüzemelése és térítésmentes tájékoztatás megadása az Úszó munkagépkezelésére.Eladó vállalja, hogy az Úszó munkagép nyilvántartásba vételét követően a Vevőt, illetve az erre a Vevő által kijelölt személyeket - maximum 10 főt maximum 6 órában - teljes körűen tájékoztatja az eszközök műszaki paramétereiről, alkalmazhatóságáról, kezelésének bemutatásáról, biztonságtechnikai előírásairól, mindaddig, amíg a tájékoztatásban részt vevők sikeresen el nem sajátítják az elhangzottakat továbbá lehetőséget biztosít arra, hogy az elmondottakat a Vevő, vagy erre a vevő által kijelölt személyek a gyakorlatban ellenőrizzék, teszteljék és a helyszínen kipróbálják. A tájékoztatás ideje a teljesítés időtartamába beleszámít.
3. A szállított és üzembe helyezett Úszó munkagépetés a Szállító eszközt Eladó kizárólag a teljesítés helyén jelen szerződés X.2. pontjában megjelölt személynek adhatja át.

**VI.**

**Eladó teljesítéssel kapcsolatos egyéb kötelezettségei és jogai**

1. Eladó szavatolja, hogy harmadik személynek az Úszó munkagépés a Szállító eszköztekintetében nincs olyan joga, amely a Vevő tulajdonszerzését, lajstromba történő nyilvántartásba vételét akadályozza vagy korlátozza. Eladó szavatolja továbbá, hogy az Úszó munkagépa rendeltetésszerű és biztonságos használatra minden további feltétel nélkül alkalmas.
2. Eladó**alvállalkozó igénybevételére jogosult**. Eladó a Szerződés megkötésének időpontjában köteles a Vevőnek valamennyi olyan alvállalkozót bejelenteni, amely részt vesz a Szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.Az Eladó a Szerződés teljesítésének időtartama alatt köteles a Vevőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll a Kbt. 62. § (1)-(2) bekezdésében foglalt kizáró okok hatálya alatt. Eladó által a szerződés teljesítéséhez igénybe vett alvállalkozókat jelen szerződés melléklete tartalmazza.

3. Eladó tudomásul veszi továbbá, hogy a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket*.* E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha az Eladó e szervezet vagy szakember nélkül, vagy a helyette bevont új szervezettel vagy szakemberrel is megfelel azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.

4. Eladó által a jelen szerződés megkötéséig bejelentett alvállalkozókat a szerződés 1. számú melléklete tartalmazza. Amennyiben Eladó - jelen szerződés VI./3. pontjában foglaltakkal összhangban – a szerződés megkötését követően jelent be olyan alvállalkozót, amelyet a teljesítésbe be kíván vonni, vagy az alvállalkozók személyében változás állt be, úgy ezen adatok az 1. számú mellékletben külön szerződésmódosítás nélkül értelemszerűen átvezetésre kerülnek.

5. Vevő kapcsolattartója a szerződés teljesítése során ellenőrzi, hogy a szerződés teljesítésében a szerződés VI.2. pontjában megjelölt alvállalkozók vesznek részt.

6. Felek rögzítik, hogy az Eladóként szerződő fél vagy felek személye csak a Kbt. 139. §-ban rögzített esetekben változhat meg.

7. Eladó kijelenti, hogy a teljesítéshez szükséges minden személyi, tárgyi és pénzügyi feltétel rendelkezésére áll.

**VII.**

**Vevő teljesítéssel kapcsolatos kötelezettségei és jogai**

1. Vevő biztosítja a teljesítés helyének előkészítését.
2. Vevő jogosult a nem szerződésszerű teljesítést visszautasítani. Ebben az esetben az Eladó köteles a hibát kijavítani és a teljesítést elfogadásra újra felajánlani.
3. Felek rögzítik, hogy a Vevő a szerződés teljesítése során a közpénzekkel való felelős gazdálkodás elvének érvényesítése érdekében a Kbt. 142. § rendelkezései szerint jár el.

**VIII.**

**Jótállás**

1. Vevő köteles a jótállási időszakon belül az esetleges jótállási munka elvégzésére való felhívást az Eladó székhelyére írásban megküldeni. A jótállási időszakon belül Eladó a Vevő által jelzett, a hibásan teljesített munkarészek kijavítását, cseréjét 5 munkanapon belül, amennyiben ezt az alkatrészek szállítási ideje, időjárási körülmények vagy a javítási technológia nem teszi lehetővé, úgy az akadály elhárulását követően vagy a technológia feltételek szakmailag indokolt határidőre történő biztosítása után haladéktalanul köteles megkezdeni és a műszakilag indokolt időtartamon belül térítésmentesen befejezni. A balesetveszélyt jelentő meghibásodás esetén a balesetveszély elhárításáról azonnal intézkednie kell az Eladónak. Üzemeltetést gátló meghibásodás esetén a hiba elhárításának időtartama az alkatrészek beérkezésétől számított maximum 5 munkanap.

2. Felek rögzítik, hogy Eladó a jótállás körében végzett hibaelhárításért ellenszolgáltatást, költségtérítést nem követelhet. A javításra esetlegesen elszállított Úszó munkagép, annak alkatrésze vagy felszerelése el- és visszaszállítási költsége Eladót terheli.

**IX.**

**A szerződés módosítása**

1. Felek tudomásul veszik, hogy a Kbt. 141. § rendelkezései szerint járnak el az esetleges szerződésmódosítás tekintetében.

2. Amennyiben a jelen szerződésben bármelyik szerződő fél adószáma, székhelye, fizetési számla száma, kapcsolattartásra megjelölt személye, illetőleg Eladó tekintetében a cégjegyzékszáma megváltozna, a változást Felek szerződésmódosítás nélkül a szerződés mellékletének tekintik. Felek rögzítik, hogy az Ajánlatban szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek, ezért a Vevő - az Átvételre jogosult által jóváhagyott - a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjárólszóló 321/2015. (X. 30.) kormányrendelet 46. § (3) bekezdése alapján azzal mindenben egyenértékű terméket elfogad az Úszó munkagép szállítása során, amennyiben a megajánlott termék az Úszó munkagép szállítása idején már nem beszerezhető. Az Átvételre jogosult írásos nyilatkozatban elfogadott, a szükséges releváns dokumentumokkal alátámasztott és a Vevő által műszakilag egyenértékűnek tartott, a Úszó munkagép szállítása során eszközölt termékkiváltást Felek a szerződés részének tekintik - melynek alapján jelen szerződés I.2. d) alpontja szerinti Ajánlat vonatkozó része értelemszerűen módosul -, feltéve, ha a termékkiváltás nem jár a Vételár módosításával. Vevő a Kbt. 141. § (7) bekezdésében foglaltak alapján jár el jelen esetben, tekintettel a Kbt. 141. § (4) bekezdés a) pontjában foglaltakra.

**X.**

**Kapcsolattartás**

1. Eladó részéről a Szállításért felelős kapcsolattartó személy:

Név: ………..

Elérhetőségek:

Cím: ………

Tel.: ……….

Fax: ………..

1. Vevő kapcsolattartója, átvételre jogosultja, teljesítésigazolója:

Kapcsolattartó és átvételre jogosult:

**Név: Kálmán Lilla Környezetvédelmi irodavezető**

**Elérhetőségek:**

**Cím:** 8000 Székesfehérvár, Városház tér 1-2.

**Tel.**: 22/ 537-163

**E-mail:** [kalman.lilla@pmhiv.szekesfehervar.hu](mailto:szepe.attila@deponia.hu)

Teljesítésigazoló:

**Név: Mészáros Attila Alpolgármester**

**Cím:** 8000 Székesfehérvár, Városház tér 1-2.

**Tel.:** +36-22/537-104

**E-mail:** [meszaros.attila@pmhiv.szekesfehervar.hu](mailto:meszaros.attila@pmhiv.szekesfehervar.hu)

1. Felek kölcsönösen tudomásul veszik, hogy kapcsolattartásra megjelölt képviselőik semmilyen olyan kérdésben, amely a szerződés módosítását tenné szükségessé, jognyilatkozatot nem tehetnek.
2. Felek kölcsönösen kötelesek egymást minden olyan körülményről haladéktalanul értesíteni, amely a szerződés teljesítésének eredményességét veszélyezteti vagy gátolja. Amennyiben a szerződés teljesítését veszélyeztető vagy gátló körülmény nem az Eladó érdekkörben merül fel, az akadály elhárítása érdekében Vevő, amennyiben erre jogosult, haladéktalanul intézkedik, Eladó pedig közreműködik.

**XI.**

**A Szerződés megszüntetése, felmondása, elállás**

1. A Szerződő Felek megállapodnak abban, hogy a jelen Szerződést közös megegyezéssel bármikor megszüntethetik. A közös megegyezéssel megszüntetés kizárólag írásban, a Szerződő Felek együttes aláírásával érvényes.
2. Vevő a szerződést felmondhatja a Kbt. 143. § (1) bekezdésében foglaltak szerint, vagy - a Ptk.-ban foglaltak szerint - a szerződéstől elállhat, ha:

*a)* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

*b)* az Eladó nem biztosítja a Kbt. 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

*c)* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

3. Vevő a Kbt. 143.§ (2) bekezdésében foglaltak szerint köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

4. A Vevő az Eladó súlyos szerződésszegése esetén írásban, azonnali hatállyal elállhat a Szerződéstől, az alábbi esetekben:

* + 1. Ha az Eladó a Szerződésből eredő lényeges kötelezettségeit (mennyiség, minőség, határidő) a Vevő írásbeli felhívása ellenére sem teljesíti.
    2. Ha az Eladó a teljesítéssel 30 napot meghaladó késedelembe esik.

5. Eladó tudomásul veszi, hogy Vevő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

a) az Eladó gazdasági társaságban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely nem felel meg a Kbt. 62. § (1) bekezdés k) pont kb) alpontjában meghatározott feltételeknek;

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely nem felel meg a Kbt. 62. § (1) bekezdés k) pont kb) alpontjában meghatározott feltételeknek.

6. Eladó kijelenti, hogy a szerződés teljesítésének teljes időtartama alatt tulajdonosi szerkezetét Vevő számára megismerhetővé teszi és a Kbt. 143.§ (3) bekezdése szerinti ügyletekről Vevőt haladéktalanul értesíti.

**XII.**

**Egyéb rendelkezések**

1. Felek rögzítik, hogy a szerződés megkötése és a teljesítése kapcsán keletkezett esetleges jogviták elintézését közvetlen tárgyalások útján kísérlik meg. Ennek eredménytelensége esetén alávetik magukat a polgári perrendtartásról szóló 1952. évi III. törvényben meghatározott értékhatártól függően I. fokon a Székesfehérvári Járásbíróság, illetve a Székesfehérvári Törvényszék kizárólagos illetékességének.
2. Vevő Magyarország helyi önkormányzatairól szóló 2011. évi CLXXXIX. törvény szerint működő helyi önkormányzat.
3. Eladó kijelenti, hogy a jelen Szerződés megkötésével és teljesítésével összefüggésben a Vevővel és annak tevékenységével kapcsolatban bármilyen módon tudomására jutott adatra, tényre vonatkozóan, időbeli korlátozás nélkül, titoktartási kötelezettséget vállal, azt harmadik személynek nem adhatja ki, nem teheti hozzáférhetővé és jelen Szerződés teljesítésétől eltérő más célra nem használhatja fel. A titoktartási kötelezettség nem terjed ki olyan információkra, amelyek köztudomásúak, nyilvánosak, illetőleg amelynek nyilvánosságra hozatalát vagy kiadását jogszabály, vagy hatósági rendelkezés teszi kötelezővé, az előírt mértékben és személyek részére.
4. Felek rögzítik, hogy semmis - a késedelmi kamat tekintetében a Ptk. 6:155. § (4) bekezdésében lehetővé tett eset kivételével - a közbeszerzési eljárás alapján megkötött szerződés azon rendelkezése, amely kizárja vagy korlátozza a Vevő szerződésszegése esetére irányadó jogkövetkezmények alkalmazását.
5. Jelen szerződésben nem szabályozott kérdésekben a Ptk., a Kbt., továbbá a mindenkor hatályos vonatkozó jogszabályok rendelkezéseit kell alkalmazni.
6. Eladó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül. Eladó tudomásul veszi, hogy amennyiben jelen szerződés hatálya alatt már nem felel meg az átlátható szervezetre vonatkozó feltételeknek, arról köteles a Vevőt haladéktalanul tájékoztatni.
7. Felek képviselői nyilatkoznak, miszerint jogosultak jelen szerződés aláírására, az abban foglalt kötelezettségek vállalására.

Jelen Szerződést – mely … egymással mindenben egyező, eredeti példányban készült, és 9 oldalból, valamint XII fejezetből és egy mellékletből áll – Felek annak elolvasása, közös értelmezése, tartalmának megértése, és magukra nézve kötelezőnek elismerése után, mint akaratukkal mindenben megegyezőt, helyben hagyóan aláírták.

Székesfehérvár, ….. …… ..

**Székesfehérvár Megyei Jogú Város ………………………………**

**Önkormányzata**  ………………………………

dr. Cser-Palkovics András polgármester ……………………………..

**Vevő Eladó**

**Ajánlatkérő felhívja a Tisztelt Ajánlattevők figyelmét, hogy a jelen adásvételi szerződés tervezetben dőlt betűkkel szereplő részek abban az esetben lesznek a végleges szerződés részei, amennyiben a megjelölt részekben foglalt eset fennáll!**

*melléklet*

**Vállalkozó által a szerződés teljesítéséhez igénybe vett alvállalkozók**

|  |  |  |  |  |  |  |
| --- | --- | --- | --- | --- | --- | --- |
| **Sorszám:** | **Alvállalkozó cégneve** | **Székhelye** | **Cégjegyzékszáma** | **Adószáma** | **Számlaszáma:** | **A tervezett alvállalkozói bevonási arány:** |
| 1. |  |  |  |  |  | **%** |
| 2. |  |  |  |  |  | **%** |
| 3. |  |  |  |  |  | **%** |
| 4. |  |  |  |  |  | **%** |
| …. |  |  |  |  |  | **%** |
| **A tervezett alvállalkozói bevonási aránya ÖSSZESEN:** | | | | | | **%** |